Πτολεμαίος Χέννος

Ο Πτολεμαίος Χέννος (ή Πτολεμαίος του Ηφαιστίωνος) ήταν Αλεξανδρινός γραμματικός και μυθογράφος του 2ου μ.Χ. αιώνα.

Έγραψε, σύμφωνα με τον Σουίδα, τον Ανθόμηρο (ένα έπος 24 ραψωδιών), την Σφίγγα (ένα ιστορικό δράμα) και το Περί παραδόξου ιστορίας.Λεξικόν Σουίδα, λήμμα: Πτολεμαίος ο του Ηφαιστίωνος. Το τελευταίο φαίνεται να είναι το ίδιο έργο με την Καινή Ιστορία (μια συλλογή σπάνιων μυθολογικών παραλλαγών, παράδοξων ιστοριών και ιστορικών ανεκδότων), σύντομη επιτομή της οποίας διέσωσε ο Πατριάρχης Φώτιος στην περίφημη Βιβλιοθήκη του.Φωτίου Βιβλιοθήκη, Πτολεμαίος Χέννος, κωδ.190.
Όλα τα υπόλοιπα έργα του έχουν χαθεί.

Τέλος, ο Πτολεμαίος Χέννος φαίνεται ότι είναι το ίδιο πρόσωπο με τον Πτολεμαίο εκ Κυθήρων που, σύμφωνα με την Σούδα και πάλι, έγραψε για την "ψαλακάνθη" (ένα μυθικό βότανο με θαυμαστές δυνάμεις).Μεγάλη Ελληνική Εγκυκλοπαίδεια Π. Δρανδάκη (λήμμα: Πτολεμαίος ο Χέννος).
Παραπομπές

κατηγορία:Αρχαίοι Έλληνες μυθογράφοι